Michael Jarrell

Michael Jarrell (s. 8. lokakuuta 1958) on sveitsiläinen säveltäjä. 

Jarrell syntyi Genevessä. Vaikka hän oli nuoruudessaan kiinnostunut sekä kuvataiteesta että musiikista, hän suuntautui musiikin alalle ja sai opetusta muiden muassa Klaus Huberilta.

Jarrell asui vuosina 1986–1988 Pariisissa ja vuosina 1988–1989 Roomassa. Hän oli vuosina 1991–1993 Lyonin orkesterin nimikkosäveltäjä ja on sen jälkeen opettanut Wienin musiikkikoulussa. 

Jarrellin tuotanto on monipuolista, ja siihen kuuluu muun muassa Assonance-sarja, jonka osista kullakin on oma kokoonpanonsa.

Sveitsiläiset säveltäjät
Vuonna 1958 syntyneet
Elävät henkilöt